**A 2018. március 22-ei Képviselő-testületi ülés határozatlistája**

**048/2018. (III. 22.) Ök. sz. határozat**

a Képviselő-testület

*I. a 2018. március 22-ei ülésén az alábbi napirendi pontokat tárgyalja:*

1. Beszámoló a két ülés között eltelt időszak munkájáról
2. Beszámoló a Budapesti Rendőr-főkapitányság XX. és XXIII. kerületi Rendőrkapitányság 2017. évi tevékenységéről
3. Fellebbezések – Zárt ülés!
4. Javaslat a Budapest XX. kerület Tátra téri Piac jogi helyzetének rendezésére – Zárt ülésre javasolt!
5. Javaslat a Duna Garden\*\*\*\* Hotel felépítményi ingatlanainak és ingóságának hasznosítása érdekében lefolytatott pályázati eljárás eredményének megállapítására - Zárt ülésre javasolt!
6. Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására
7. Javaslat a 44/2015. (III. 12.) Ök. sz. határozattal elfogadott Egyedi Közzétételi Lista módosítására
8. Javaslat Pesterzsébet Önkormányzata 2017. évi gyermekjóléti és gyermekvédelmi feladatainak ellátásáról szóló beszámoló elfogadására
9. Javaslat a Nyitnikék Óvoda „Zöld Ovi” Tagóvodája fenntartói jogának átadásával kapcsolatos eseményekről szóló beszámoló elfogadására
10. Javaslat a személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosítására
11. Javaslat a Vörösmarty Mihály Általános Iskola fenntartói joga átadásának véleményezési jogkörben történő támogatására
12. Javaslat a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosítására
13. Javaslat a Jahn Ferenc Dél-pesti Kórház támogatására
14. Javaslat iskola átszervezésére
15. Javaslat az anyakönyvi események hivatali helyiségen, hivatali munkaidőn kívüli engedélyezésének szabályairól, továbbá a többletszolgáltatásért az önkormányzat és az anyakönyvvezetők részére fizetendő díj mértékéről szóló rendelet megalkotására
16. Javaslat a 1203 Budapest, Vízisport u. 20-28. szám alatti, 170021 és 170021/0/A hrsz-ú ingatlanok értékesítésével kapcsolatos elvi döntés meghozatalára
17. Beszámoló az önkormányzat tulajdonában álló lakások állapotfelmérésének eredményéről
18. Javaslat az Önkormányzat által üzemeltetett piacok bérleti és használati díjtételeinek meghatározására
19. Javaslat tulajdonosi döntések meghozatalára a Bp. XX. Vízisport u. 24. szám alatt található Ferencvárosi Evezős Club által használt csónakház fejlesztésének megvalósítása érdekében
20. Javaslat az önkormányzat kezelésében lévő közutak burkolatbontásainak szabályozásáról szóló önkormányzati rendelet megalkotására
21. Javaslat a Bp. XX. 170013/37 hrsz-ú földterület használatához történő hozzájárulásra
22. Javaslat a Pesterzsébeti Gézengúz Óvoda Gyöngyszem Tagóvodában létesített ovi-sport pálya kiegészítőinek beszerzésére vonatkozó pályázatok benyújtására
23. Javaslat szabadtéri kosárlabdapálya létesítésével kapcsolatos 308/2017. (XII.07.) Ök. sz. határozat módosítására
24. Javaslat az e-Mobi Elektromobilitás Nonprofit Kft-vel együttműködési megállapodás megkötésére
25. Javaslat Budapest Főváros XX. kerület Pesterzsébet Önkormányzata 2017. évi költségvetési rendeletének módosítására
26. Javaslat Budapest Főváros XX. kerület Pesterzsébet Önkormányzata 2018. évi költségvetési rendeletének módosítására
27. Fekete Katalin önálló képviselői indítványa, a Javaslat a 27/2017. (X.27.) önkormányzati rendelet módosítási lehetőségeinek megvizsgálására
28. Javaslat a Pesterzsébeti gyalogos- és kerékpáros híd megvalósításához szükséges döntések meghozatalára”
29. Javaslat a 2018. évi közfoglalkoztatás keretszámainak módosítására
30. Javaslat a Budapest XX. kerület, Orsolya utca – Károly utca – Eperjes utca – Pacsirta utca által határolt területre vonatkozó Kerületi Építési Szabályzat módosítására tervdokumentáció végső szakmai véleményezésre történő megküldésére
31. Javaslat a 88/2017. (IV. 13.) Ök. határozat módosítására
32. Javaslat a KÉSZ módosítás feladatairól
33. Javaslat a KÉSZ módosítás eljárási folyamatiról
34. Bizottságok beszámolói, tagcserék, kérdések, bejelentések, interpellációk

*II. a 2018. március 22-ei ülésén az alábbi napirendi pontokat nem tárgyalja:*

* Javaslat a fás szárú növények védelméről, kivágásáról és pótlásáról szóló rendelettervezet szövegének elfogadására

**049/2018. (III. 22.) Ök. sz. határozat**

a Képviselő-testület

a *2018. március 22-ei ülésén* az alábbi napirendi pontokat zárt ülés keretében tárgyalja:

* Fellebbezések
* Javaslat a Budapest XX. kerület Tátra téri Piac jogi helyzetének rendezésére
* Javaslat a Duna Garden\*\*\*\* Hotel felépítményi ingatlanainak és ingóságának hasznosítása érdekében lefolytatott pályázati eljárás eredményének megállapítására

**050/2018. (III. 22.) Ök. sz. határozat**

a Képviselő-testület

felhatalmazza Szabados Ákos polgármestert a Google Play áruház és az Apple store áruház rendszerek online felületén történő előzetes regisztráció elvégzéséhez szükséges regisztrációs díj (együttesen maximum 124 dollárnak megfelelő összeg) kiegyenlítése érdekében az Önkormányzat bankkártyájának használatára.

Felelős: Szabados Ákos polgármester

Határidő: adott

**051/2018. (III. 22.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**052/2018. (III. 22.) Ök. sz. határozat**

a Képviselő-testület

1. elfogadja a Budapesti Rendőr-főkapitányság XX. és XXIII. kerületi Rendőrkapitányság 2017. évi tevékenységéről szóló beszámolót.
2. Makádi Katalin a XX. és a XXIII. kerületi Rendőrkapitányság vezetője részére 1.000.000,- azaz egymillió forint jutalmat állapít meg.

Felelős: Szabados Ákos polgármester

Határidő: azonnal

**053/2018. (II. 22.) Ök. sz. határozat**

a Képviselő-testület

1. S. Gné 1201 Budapest, …..szám alatti lakos NS-3749/2018. számú, 2018. január 31-én kelt határozat ellen benyújtott fellebbezéséről a mellékletben szereplő alakszerű határozat szerint dönt.
* az elsőfokú hatóság NS-3749/2018. számú döntését helybenhagyja Budapest Főváros XX. kerület Pesterzsébet Önkormányzata Képviselő-testületének a települési támogatásokról szóló 2/2015. (II. 17.) önkormányzati rendelete 15. § (18) bekezdés b) pontja, Magyarország helyi önkormányzatairól szóló 2011. évi CLXXXIX. törvény 142/A. § (2) bekezdése, valamint az általános közigazgatási rendtartásról szóló 2016. évi CL. törvény 119. § (5) bekezdése alapján. A melléklet a határozat részét képezi.
1. utasítja a Polgármestert, hogy a másodfokú döntést – a jogorvoslati lehetőség biztosításával – alakszerű határozatban közölje az ügyféllel.

Felelős: Szabados Ákos polgármester

Határidő: A Képviselő-testületi ülést követő 8. nap

**054/2018. (III. 22.) Ök. sz. határozat**

A Képviselő-testület

1. tudomásul veszi a Budapest XX. kerület Tátra téri Piac jogi helyzetének rendezésére készült előterjesztésben foglaltakat.

II. a továbbiakban is fenntartja szándékát a Budapest XX. kerület Tátra téri Piac jogi helyzetének mindenki számára megnyugtató rendezésére, ennek érdekében felkéri a Polgármestert, hogy folytasson tárgyalásokat a jelenlegi felépítményben (új vásárcsarnok épülete /hrsz: 172505/2/A/) az üzlethelyiségek, irodák alapterületének megfelelő tulajdoni illetőség biztosítása tárgyában, valamint az örökölhető bérleti jog biztosítása az egyes igény érvényesítők részére az általuk használt üzlethelyiségek, irodák vonatkozásában is, mely tárgyalások eredményét – a további szükséges intézkedések megtétele céljából - terjessze elő a képviselő-testület 2018. júniusi ülésén.

1. felkéri a Polgármestert a szükséges intézkedések megtételére.

Felelős: Szabados Ákos Polgármester

Határidő: 2018. június 14.

**055/2018. (III. 22.) Ök. sz. határozat**

a Képviselő-testület

az „IZ-S” Vendéglátóipari és Szolgáltató Kft. képviseletében megjelent Schiller Gábor úrnak hozzászólási jogot biztosít.

**056/2018. (III. 22.) Ök. sz. határozat**

A Képviselő-testület

I. az „IZ-S” Vendéglátóipari és Szolgáltató Kft. (1021 Budapest, Hárshegyi út 5-7.) által 2018. február 28-án benyújtott, a Bp. XX. Vízisport u. 12-18. szám alatti ingatlanon található felépítményi ingatlanok (170022/0/A, 170022/0/B és 170022/0/C hrsz) és a hozzájuk tartozó 468 db ingóság bérbevételére vonatkozó pályázatát érvényesnek nyilvánítja.

II. a DBI Ingatlanhasznosító Kft. (1133 Budapest, Gogol u. 13.) által 2018. február 28-án benyújtott, a Bp. XX. Vízisport u. 12-18. szám alatti ingatlanon található felépítményi ingatlanok (170022/0/A, 170022/0/B és 170022/0/C hrsz) és a hozzájuk tartozó 468 db ingóság vételére vonatkozó pályázatát érvénytelennek nyilvánítja.

III. a 020/2018. (I.18.) Ök. számú határozat alapján kiírt, a Bp. XX. Vízisport u. 12-18. szám alatti ingatlanon található felépítményi ingatlanok (170022/0/A, 170022/0/B és 170022/0/C hrsz) és a hozzájuk tartozó 468 db ingóság hasznosítására vonatkozó pályázati eljárást eredménytelennek nyilvánítja.

IV. felkéri a polgármestert, hogy a határozat végrehajtása érdekében a szükséges intézkedéseket tegye meg és intézkedjen a pályázók részére az általuk befizetett ajánlati biztosíték visszautalása iránt.

Felelős: Szabados Ákos polgármester

Határidő: adott

**057/2018. (III. 22.) Ök. sz. határozat**

A Képviselő-testület

1. az önkormányzat tulajdonában álló vagyonnal való rendelkezés szabályairól szóló 22/2012. (V.22.) önkormányzati rendelet 1. számú melléklete szerinti Versenyeztetési Szabályzatnak megfelelően el kívánja idegeníteni – illetve megvásárlásra vonatkozó ajánlat hiányában - bérbeadás útján kívánja hasznosítani a Bp. XX. Vízisport u. 12-18. szám alatti Duna Garden\*\*\*\* Hotel felépítményi ingatlanait (170022/0/A., 170022/0/B. és 170022/0/C hrsz) a hozzá tartozó 468 db ingósággal együtt. Jóváhagyja a határozat mellékletét képező Pályázati Felhívás és mellékletei szövegét azzal, hogy
2. a felépítményi ingatlanok, a hozzá tartozó 468 db ingóság elidegenítésére vonatkozóan megajánlható minimális vételár összegét 740.000.000,- Ft+áfa összegben, az üzemszerű működtetéséhez szükséges 3.368 m2 földterület bérleti díját 425.210,- Ft összegben határozza meg,
3. a felépítményi ingatlanok, a hozzá tartozó 468 db ingóság és az üzemszerű működtetéséhez szükséges 5.632 m2 földterület bérletére vonatkozóan megajánlható minimális bérleti díj összegét a bérleti jogviszony első három évére 2.100.000,- Ft/hó+áfa összegben, a 4. év első hónapjától kezdve 3.600.000,- Ft/hó+áfa összegben határozza meg,
4. a pályázók által fizetendő ajánlati biztosíték összegét vételi ajánlat esetén a megajánlott nettó vételár 5%-ának megfelelő összegben, bérbevételi ajánlat esetén az első naptári évre megajánlott havi bruttó bérleit díj tizenkétszeres összegében (az első évre vonatkozó bruttó bérleti díj összege) határozza meg.
5. felkéri a Gazdasági Bizottságot, hogy a beérkező pályázatokat a bontást követő 15 napon belül előminősítse és az elbírálásra vonatkozó javaslatát terjessze a Képviselő-testület elé.
6. felkéri Polgármestert, hogy a határozat mellékletét képező pályázati felhívást az Önkormányzat honlapján legkésőbb 2018. március 23. napján tegye közzé, és a pályázati eljárásban benyújtott ajánlatok elbírálására vonatkozó előterjesztést terjessze elő a Képviselő-testület elé 2018. április 30. napjáig azzal, hogy szükség esetén hívja össze a Képviselő-testület rendkívüli ülését.
7. felkéri a polgármestert, hogy a Duna Garden\*\*\*\* Hotel felépítményi ingatlanai és ingóságai hasznosítására vonatkozóan korábban lefolytatott pályázati eljárásban ajánlatot tett pályázókat a pályázat ismételt kiírásáról tájékoztassa.

V. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**058/2018. (III. 22.) Ök. sz. határozat**

a Képviselő-testület

a ”Javaslat a 44/2015. (III. 12.) Ök. sz. határozattal elfogadott Egyedi Közzétételi Lista módosítására” című előterjesztés tárgyalását elnapolja.

**059/2018. (III. 22.) Ök. sz. határozat**

a Képviselő-testület

1. Pesterzsébet Önkormányzata 2017. évi gyermekjóléti és gyermekvédelmi feladatainak ellátásáról szóló beszámolót elfogadja,
2. felkéri a polgármestert a szükséges intézkedések megtételére.

Felelős: Szabados Ákos polgármester

Határidő:adott

**060/2018. (III. 22.) Ök. sz. határozat**

a Képviselő-testület

1. elfogadja a Nyitnikék Óvoda „Zöld Ovi” Tagóvodája fenntartói jogának átadásával kapcsolatos eseményekről szóló beszámolót és ennek keretében tudomásul veszi, hogy a Nyitnikék Óvoda „Zöld Ovi” Tagóvodába járó gyermekek szüleinek többsége a Tagóvoda fenntartói jogának átadását nem támogatja,

2. felkéri a polgármestert a szükséges egyéb intézkedések megtételére.

Határidő: adott

Felelős: Szabados Ákos polgármester

**061/2018. (III. 22.) Ök. sz. határozat**

a Képviselő-testület

I. a nemzeti köznevelésről szóló 2011. évi CXC. törvény 83. § (3)-(4) bekezdése szerinti véleményezési jogkörében **támogatja** a Vörösmarty Általános Iskola fenntartói jogának a Budapest Pesterzsébet-Klapka téri Református Egyházközség (1201 Budapest, Klapka utca 47.) részére történő átadást a 2018/2019-es tanévtől, és kinyilvánítja azt a szándékát, hogy a Budapest XX. Vörösmarty Mihály utca 128. szám alatti ingatlant (Vörösmarty Mihály Általános Iskola épülete) - a Budapest Pesterzsébet-Klapka téri Református Egyházközség kérelmének megfelelően - **ingyenes használatába kívánja adni** közfeladat ellátása érdekében, ezért felkéri a polgármestert, hogy az erre vonatkozó megállapodást legkésőbb a Képviselő-testület 2018. áprilisi ülése elé terjessze,

II. Felkéri a polgármestert, hogy Budapest Főváros XX. kerület Pesterzsébet Önkormányzata, Pesterzsébet Önkormányzata Gazdasági működtető és Ellátó Szervezet, valamint a Külső-Pesti Tankerületi Központ között létrejött Vagyonkezelési szerződést módosító szerződést, valamint az ugyanezen Felek között a köznevelési intézmények állami működtetésbe vételével összefüggő Megállapodást módosító szerződést - *az oktatásért felelős miniszternek a fenntartói jog átadását engedélyező döntése esetén* - a döntést követően, legkésőbb 2018. július 31. napjáig terjessze a Képviselő-testület elé.

III. Felkéri a polgármestert a szükséges egyéb intézkedések megtételére, illetve arra, hogy a fenti döntésekről Budapest Pesterzsébet-Klapka téri Református Egyházközség képviselőjét tájékoztassa.

Határidő: az I/1. pont tekintetében a 2018. áprilisi rendes ülés

 a II. pont tekintetében 2018. júliusi rendes ülés

 a III. pont tekintetében adott

Felelős: Szabados Ákos polgármester

**062/2018. (III. 22.) Ök. sz. határozat**

a Képviselő-testület

I. ultrahang készülék beszerzéséhez a Jahn Ferenc Dél-pesti Kórház és Rendelőintézet (1204 Budapest, Köves u. 1.) számára 3.640.000Ft államháztartáson belülre átadott pénzeszközt biztosít az Önkormányzat 2018. évi költségvetéséről szóló 2/2018. (II. 20.) önkormányzati rendelet Általános tartalék sorának terhére,

II. a Jahn Ferenc Dél-pesti Kórház és Rendelőintézet Sürgősségi Osztályának eszközfejlesztése keretében hozzájárul a Kórház kérelmében megjelölt valamennyi eszköz

* egy darab Mobil respirátor készülék
* egy darab Bronchoscop készülék, nehéz intubáláshoz (felnőtt) Fiber optikás
* egy darab Laryngoscop szett töltővel
* öt darab betegszállító kocsi
* egy darab vérmelegítő beszerzéséhez.

A beszerzés lefolytatásához szükséges bruttó 14.878.050,- Ft összegű fedezetet az Önkormányzat 2018. évi költségvetéséről szóló 2/2018. (II. 20.) önkormányzati rendelet Általános tartalék sorának terhére biztosítja.

III. az eszközöket - azok beszerzését követően - a Jahn Ferenc Dél-pesti Kórház és Rendelőintézet (1204 Budapest, Köves u. 1.) tartós, ingyenes használatába adja.

IV. felkéri a polgármestert a határozat II. pontjában meghatározott eszközök beszerzése érdekében a szükséges intézkedéseket tegye meg,

V. felhatalmazza a polgármestert, hogy a határozat IV. pontja szerinti egyszerű beszerzési eljárás lefolytatását követően az 1. melléklet szerinti haszonkölcsön szerződést írja alá és a tárgyi eszközök beszerzését követően azok birtokba adása iránt a Jahn Ferenc Dél-pesti Kórház és Rendelőintézet részére intézkedjen, a szükséges intézkedéseket tegye meg.

Felelős: Szabados Ákos polgármester

Határidő: 2018. május 31.

**063/2018. (III. 22.) Ök. sz. határozat**

a Képviselő-testület

1. javasoljaa Lajtha László Alapfokú Művészeti Iskola Alapító Okiratának módosítását a tanulói létszám növelésére, az új képző- és iparművészeti ág, valamint az új képzőművészeti tanszak bevezetésére tekintettel,

2. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: azonnal

**064/2018. (III. 22.) Ök. sz. határozat**

a Képviselő-testület

I. úgy dönt, hogy nem áll szándékában a 1203 Budapest, Vízisport u. 20-28. szám alatti, 170021 és 170021/0/A hrsz-ú ingatlanok értékesítése.

II. felkéri a polgármestert a szükséges intézkedések megtételére.

Határidő: adott

Felelős: Szabados Ákos polgármester

**065/2018. (III. 22.) Ök. sz. határozat**

a Képviselő-testület

Budapest Főváros XX. kerület Pesterzsébet Önkormányzatának Képviselő-testülete úgy dönt, hogy az Önkormányzat tulajdonában álló, a 2017. november - 2018. január hónapokban felmért ingatlanok állapotfelmérésének eredményéről szóló beszámolót elfogadja.

**066/2018. (III. 22.) Ök. sz. határozat**

a Képviselő-testület

1. a Budapest XX. kerület Pesterzsébet közigazgatási területén működő piacok bérleti és használati díjtételeit nem kívánja megemelni, azt a 2018. május 1-jétől 2019. április 30-ig terjedő időszakra a **2017. évben alkalmazott díjakkal azonos mértékben állapítja meg**:

**Pesterzsébet területén működő piacok bérleti és használati díjtételei 2018. május 1-jétől (általános forgalmi adó nélkül):**

|  |  |  |
| --- | --- | --- |
| sor-szám | díjtétel megnevezése | díjtétel |
| Tátra tér | Vörösmarty tér |
| mértékegység | díj összege | mértékegység | díj összege |
| 1. | Önkormányzati tulajdonú üzletek bérleti díja | Ft/m2/hó | 2.163,-  | Ft/m2/hó | 1.277,- |
| 2 | Helyhasználati díj a felépítmény tulajdonjogával rendelkező üzletekre | Ft/m2/hó | 1.056,- | Ft/m2/hó | 778,- |
| 3. | Helyhasználati díj az üzleteik elé kitelepülők részére | Ft/m2/hó | 1.056,- | Ft/m2/hó | 778,- |
| 4. | Helyhasználati díj kereskedők részére\* | Ft/m2/nap | 181,- | Ft/m2/nap | 233,- |
| 5. | Helyhasználati díj helybiztosítással nem rendelkező kereskedők részére\*  | Ft/m2/nap | 445,- | Ft/m2/nap | 445,- |
| 6. | Helyhasználati díj őstermelők részére\*  | Ft/m2/nap | 209,- | Ft/m2/nap | 210,- |
| 7. | Napi helyhasználati díj helybiztosítással nem rendelkező őstermelők részére (sorköz napidíj)\*  | Ft/asztal/nap | 3.600,- | Ft/m2/nap | 602,- |
| 8. | Napi helyhasználati díj helybiztosítással nem rendelkező őstermelők részére (sarok napidíj)\*  | Ft/asztal/nap | 4.800,- | Ft/m2/nap | 602,- |
| 9. | Helybiztosítási díj | Ft/m2/hó | 433,-  | Ft/m2/hó | 516,- |
| 10. | Önkormányzati tulajdonú iroda bérleti díja | Ft/m2/hó | 900,- | Ft/m2/hó | 900,- |
| 11. | Önkormányzati tulajdonú raktár bérleti díja | Ft/m2/hó | 614,- | Ft/m2/hó | 465,- |
| 12 | Helyhasználati díj felépítményi tulajdonjoggal nem rendelkező nem piaci tevékenységet végzők részére (irodák) | Ft/m2/hó | 614,- | - | - |
| 13. | Használtcikk árusítás maximum 1 m2-en (piacnapon) \*\* | - | - | Ft/nap | 445,- |
| 14. | Használatcikk árusítás maximum 1 m2-en (nem piacnapon | - | - | Ft/nap | 223 |
| 15. | Tárolás (kereskedői asztal esetében)\*\*\* | asztal/nap | 787,- | Ft/m2/nap | 50,- |
| 16. | Tárolás (őstermelői asztal esetében, ideértve az átalakított asztalt is, amely az átalakítás miatt más számára nem adható bérbe)\*\*\* | asztal/nap | 394,-  | - | - |
| 17. | Idény jellegű árusítás (pl. fenyőfa, dinnye) | Ft/m2/nap | 280,- | - | - |

\* hétfő, kedd, szerda és pénteki napokon a Vörösmarty piac Átrium területén a kereskedők és az őstermelők 50%-os kedvezményben részesülnek a helyhasználati díjból

\*\* Pesterzsébet kártyával rendelkezők 50% kedvezményt kapnak a helyhasználati díjból.

\*\*\* hétfőn ingyenes

II. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**067/2018. (III. 22.) Ök. sz. határozat**

a Képviselő-testület

1. hozzájárul ahhoz, hogy a Ferencvárosi Evezős Club (székhelye: 1203 Budapest, Vízisport u. 24., bírósági nyilvántartási száma: 879) Budapest Főváros XX. kerület Pesterzsébet Önkormányzatának tulajdonában lévő Budapest XX. kerület, 170021 hrsz. alatt nyilvántartott, természetben a Budapest XX. kerület, Vízisport u. 24. sz. ingatlanon az általa használt evezős házban, a **„Stég beszerzése”** elnevezésű projekt keretében a stég beszerzést megvalósítsa.
2. felkéri a polgármestert, hogy a határozat mellékletét képező tulajdonosi hozzájárulást írja alá és a szükséges intézkedéseket tegye meg.

Határidő: adott

Felelős: Szabados Ákos polgármester

**068/2018. (III. 22.) Ök. sz. határozat**

a Képviselő-testület

1. hozzájárul ahhoz, hogy a Ferencvárosi Evezős Club (székhelye: 1203 Budapest, Vízisport u. 24., bírósági nyilvántartási száma: 879) Budapest Főváros XX. kerület Pesterzsébet Önkormányzatának tulajdonában lévő Budapest XX. kerület, 170021 hrsz. alatt nyilvántartott, természetben a Budapest XX. kerület, Vízisport u. 24. sz. ingatlanon az általa használt evezős házban, az **„evezős ház tető csere”** néven futó projekt keretében az evezős ház tetőcseréjét megvalósítsa.

A projekt megvalósítása alatt létrejött beruházás Budapest Főváros XX. kerület Pesterzsébet Önkormányzata tulajdonát képezi.

1. felkéri a polgármestert, hogy a határozat mellékletét képező tulajdonosi hozzájárulást írja alá és a szükséges intézkedéseket tegye meg.

Határidő: adott

Felelős: Szabados Ákos polgármester

**069/2018. (III. 22.) Ök. sz. határozat**

a Képviselő-testület

1. a **BOGÁRDI-BAU Építőipari, Kereskedelmi és Szolgáltató Kft.** (székhely: 2040 Budaörs, Forrás út 1., képviselő: Bogárdi Péter Imre, cégjegyzékszám: 13-09-165162., adószám: 23156267-2-13., bankszámlaszám: Raiffeisen Bank Zrt. 12012008-01266269-00100003..) **kérelmére hozzájárul ahhoz**, hogy az Önkormányzat tulajdonában lévő (170013/37) hrsz-ú, természetben Bp. XX. Serény u. közterület besorolású földrészleten, a Bp. XX. Serény utcai vasúti átjáró mellett lévő vendéglátóipari üzletkör (szeszmentes büfé) besorolású pavilon északi oldalán a pavilon és a Német Nemzetiségi Gimnázium kerítése közötti 3,0X7,70 m terület, valamint az épület hátsó homlokzata és a Budapest – Kelebia vasútvonal kerítése közötti 3,10X5,50 m területet (teljes terület: 40.92 m2 ≈ 41.00 m2) a kérelmező **saját költségén viacolor műkővel leburkolja**, a beruházás elvégzéséhez **az alábbi feltételekkel tulajdonosi hozzájárulását megadja**:
* a BOGÁRDI-BAU Építőipari, Kereskedelmi és Szolgáltató Kft. a munkálatok megkezdését megelőzően köteles a hatáskörrel rendelkező Környezetvédelmi és Városfejlesztési Bizottságtól **közterület-használati hozzájárulás megadását kérni**,
* köteles a Budapest – Kelebia vasútvonal jelenleg is meglévő kerítése elé **egy második, a jelenlegi vasúti kerítés megközelítését megakadályozó kerítést létesíteni**,
* az elvégzett beruházásért a BOGÁRDI-BAU Építőipari, Kereskedelmi és Szolgáltató Kft. **ellenszolgáltatásra nem tarthat igényt**, a beruházás értéke az általa fizetendő közterület-használati díjba nem számítható be,
* a BOGÁRDI-BAU Építőipari, Kereskedelmi és Szolgáltató Kft. az általa végzett **beruházás ellenértékének megtérítésére a közterület-használat bármely okból történő megszűnése esetén sem tarthat igényt**, a beruházást a közterület-használat megszűnése esetén sem bonthatja el.

II. felkéri a polgármestert, hogy a szükséges intézkedéseket tegye meg.

Határidő: adott

Felelős: Szabados Ákos polgármester

**070/2018. (III. 22.) Ök. sz. határozat**

a Képviselő-testület

1. engedélyezi, hogy a Budapest Főváros XX. kerület Pesterzsébet Önkormányzata pályázatot nyújtson be az Ovi-Sport Közhasznú Alapítványhoz a Gyöngyszem Tagóvoda udvarán létesített ovi-sport pálya tetőszerkezetére helyezendő árnyékoló háló beszerzésére.
2. a pályázat nyertessége esetére a pályázati önrészt oly módon biztosítja, hogy a 2018. évi költségvetés „Intézmények működési tartaléka” sorról bruttó 135.000,- Ft összeget átcsoportosít az átadott pénzeszközök „egyéb felhalmozási célú támogatás civil szervezetnek” sorra az Ovi-Sport Közhasznú Alapítvány részére történő átadás érdekében.
3. felkéri a polgármestert, hogy a pályázat nyertessége esetén az Ovi-Sport Közhasznú Alapítvánnyal az eszközbeszerzésre vonatkozó megállapodást megkösse és a támogatás felhasználása érdekében valamennyi szükséges intézkedést megtegyen.

Határidő: adott

Felelős: Szabados Ákos polgármester

**071/2018. (III. 22.) Ök. sz. határozat**

a Képviselő-testület

1. engedélyezi, hogy Budapest Főváros XX. kerület Pesterzsébet Önkormányzata pályázatot nyújtson be az Ovi-Sport Közhasznú Alapítványhoz a Gyöngyszem Tagóvoda udvarán létesített ovi-sport pálya üzemeltetéséhez szükséges, SMG TurfScout TS500 („Oszkár”) típusú műfűkarbantartó-gép beszerzésére.
2. a pályázat nyertessége esetére a pályázati önrészt oly módon biztosítja, hogy a 2018. évi költségvetés „Intézmények működési tartaléka” sorról bruttó 300.000,- Ft összeget átcsoportosít az átadott pénzeszközök „egyéb felhalmozási célú támogatás civil szervezetnek” sorra az Ovi-Sport Közhasznú Alapítvány részére történő átadás érdekében.
3. felkéri a polgármestert, hogy a pályázat nyertessége esetén az Ovi-Sport Közhasznú Alapítvánnyal az eszközbeszerzésre vonatkozó megállapodást megkösse és a támogatás felhasználása érdekében valamennyi szükséges intézkedést megtegyen.

Határidő: adott

Felelős: Szabados Ákos polgármester

**072/2018. (III. 22.) Ök. sz. határozat**

a Képviselő-testület

1. elfogadja a Magyar Kosárlabdázók Országos Szövetsége és a Tehetséges Fiatalok Basketball Players Sportegyesület álláspontját és a 308/2017. (XII.07.) Ök. számú határozatának V. pontját hatályon kívül helyezi.

II. felkéri a polgármestert, hogy a határozat végrehajtása érdekében a szükséges intézkedéseket tegye meg.

Határidő: adott

Felelős: Szabados Ákos polgármester

**073/2018. (III. 22.) Ök. sz. határozat**

a Képviselő-testület

1. elfogadja a határozat mellékletét képező, az e-Mobi Elektromobilitás Nonprofit Kft-vel Budapest Főváros XX. kerület Pesterzsébet közigazgatási területén elektromos gépjármű töltők telepítésének tárgyában kötendő együttműködési megállapodás szövegét és felhatalmazza a polgármestert annak aláírására.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Határidő: 2018. március 31.

Felelős: Szabados Ákos polgármester

**074/2018. (III. 22.) Ök. sz. határozat**

a Képviselő-testület

nemtámogatja Fekete Katalin önálló képviselői indítványára vonatkozó javaslatának elfogadását a közterületek használatáról és használatának rendjéről szóló 27/2017. (X. 27.) önkormányzati rendelet módosítási lehetőségeinek vizsgálatára vonatkozóan.

**075/2018. (III. 22.) Ök. sz. határozat**

a Képviselő-testület

1. Bp. XX. Helsinki út felett átívelő (170203/2) és a (170187/5) hrsz. alatti közterületeket összekötő (Bp. XX. Kossuth Lajos utca – Zodony utca között, a Helsinki út, HÉV vonal és MÁV vonal felett) gyalogos és kerékpáros híd megépítésére vonatkozó beruházás állásáról szóló beszámolót elfogadja.
2. felkéri a polgármestert, hogy a Pesterzsébeti gyalogos- és kerékpáros híd kiviteli terveinek elkészítése, valamint a kivitelező kiválasztása iránt a szükséges közbeszerzési eljárást (tervezés és kivitelezés együtt) folytassa le.
3. felkéri a polgármestert, hogy a Pesterzsébeti gyalogos- és kerékpáros híd projekt megvalósítása érdekében valamennyi szükséges intézkedést tegyen meg.

Határidő: adott

Felelős: Szabados Ákos polgármester

**076/2018. (III. 22.) Ök. sz. határozat**

a Képviselő-testület

**I.** a 022/2018. (II.15.) Ök. sz. határozat 1. és 2. pontját úgy módosítja, hogy:

 **1.** támogatja a közfoglalkoztatási program 70 fővel történő működtetését a 2018. március 5. – 2018. június 30. közötti időintervallumban,

 **2.** jóváhagyja a Budapest Főváros Kormányhivatala XX. Kerületi Hivatal Foglalkoztatási Osztálya által engedélyezett támogatás keretszámait az alábbiak szerint:

|  |
| --- |
| **Szociális Foglalkoztató 2018. évi közfoglalkoztatási terve** |
| **Megnevezés** | **Kormányhivatal által engedélyezett támogatás 2018. évben** | **Önkormányzati önrész 2018. évben** |
| **2018. március 5. - 2018. június 30. (70 fő)** |
| Személyi juttatás (közfogl.bér) | 23 726 833 Ft | 0 Ft |
| Munkaadókat terhelő járulék és szociális hozzájárulási adó |  2 313 366 Ft | 0 Ft  |
| ***Bér jellegű költségek összesen*** | ***26 040 199 Ft*** | ***0 Ft*** |
| Dologi kiadás (közvetlen költség) | 3 042 758 Ft | 0 Ft |
| **Összesen (bér jellegű és dologi kiadások)** | **29 082 957 Ft** | **0 Ft** |

**II.** felkéri a polgármestert, hogy az Önkormányzat 2018. évi költségvetési rendeletének következő módosítása során a Szociális Foglalkoztató 2018. évi költségvetését bevételi oldalon 2 437 172 Ft összeggel emelje meg, míg a kiadási oldalon a személyi juttatást 551 787 Ft összeggel, a munkaadókat terhelő járulék és szociális hozzájárulási adó összegét 53 799 Ft összeggel csökkentse le és a dologi kiadásokat 3 042 758 Ft összeggel emelje meg.

**III.** felkéri Pesterzsébet Önkormányzatának Szociális Foglalkoztatója intézményvezetőjét a szükséges intézkedések megtételére.

Felelős: Szabados Ákos polgármester

Határidő: adott

**077/2018. (III. 22.) Ök. sz. határozat**

a Képviselő-testület

1. támogatja a Budapest XX. kerület, Orsolya utca – Károly utca – Eperjes utca – Pacsirta utca által határol területre vonatkozó Kerületi Építési Szabályzat módosítása tervdokumentáció végső szakmai véleményezésre történő megküldését,
2. kezdeményezi a Budapest XX. kerület, Orsolya utca – Károly utca – Eperjes utca – Pacsirta utca által határolt területre vonatkozó Kerületi Építési Szabályzat módosítása tekintetében *az országos településrendezési és építési követelményekről* szóló 253/1997. (XII.20.) Korm. rendelet előírásaitól eltérő szabályozáshoz való hozzájárulási eljárás lefolytatását.

Határidő: adott

Felelős: Szabados Ákos polgármester

**078/2018. (III. 22.) Ök. sz. határozat**

a Képviselő-testület

visszavonja a 088/2017. (IV. 13.) Ök. sz. határozat 2. pontját

településrendezési szerződést köt az 1. számú melléklet szerint az Ord Invest Kft-vel.

Határidő: adott

Felelős: Szabados Ákos polgármester

**079/2018. (III. 22.) Ök. sz. határozat**

a Képviselő-testület

az 1. számú mellékletben részletezett tervezési programot elfogadja, ez alapján a Kerületi Építési Szabályzat módosításának terveit elkészítteti.

Határidő: adott

Felelős: Szabados Ákos polgármester

**080/2018. (III. 22.) Ök. sz. határozat**

a Képviselő-testület

a Budapest XX. Kerület 180901/61-79 (korábban 180901/62) hrsz-ú ingatlanokat nem nyilvánítja kiemelt fejlesztési területté és a 314/2012. (XI.08) Korm. rendelet 32.§ (1) bekezdés b) pontja alapján a KÉSZ módosítást egyszerűsített eljárással egyezteti.

Határidő: adott

Felelős: Szabados Ákos polgármester

**081/2018. (III. 22.) Ök. sz. határozat**

a Képviselő-testület

I. a székhelyszolgáltatásról szóló 7/2017. (VI. 1.) IM rendeletben (a továbbiakban: Rendelet) meghatározottak végrehajtása érdekében:

1. felkéri a polgármestert, hogy – a Civil Tanácsnok közreműködésével – vizsgálja felül a Rendelet hatálybalépéséig (2017. július 1-ig) önkormányzati határozattal engedélyezett székhelyszolgáltatásra vonatkozó döntéseket;

2. felhatalmazza a polgármestert, hogy az 1.1. pontban meghatározott felülvizsgálatot követően, azokkal a civil szervezetekkel, akik a Civil Házat jogszerűen tüntetik fel székhelyükként, a szükséges megbízási szerződést kösse meg;

3. felkéri a polgármestert, hogy a felülvizsgálat eredményéről készítsen tájékoztatást a Jogi, Igazgatási és Közbiztonsági Bizottság részére.

II. Utasítja a polgármestert a szükséges intézkedések megtételére.

Felelős: Szabados Ákos polgármester

Határidő: I/1. – I/2. pont: 2018. június 30.

 I/3. pont: 2018. szeptemberi bizottsági ülés